als_Latn dik_Latn sag_Latn
“S’ka nevojë për bord, por për këshill artistik”
Aktori Adem Mikullovci , tash pjesë edhe Lëvizjes Vetëvendosje, ka thënë në Magazina Zgjedhore në Klan Kosova, që Kosova s’ka nevojë për borde por për këshill artistik, njofton Klan Kosova.
“Unë personalisht do të mundohem që t’i heqim bordet, por duhet të ketë këshill artistik, me njerëz të artit, e në bord po ka edhe politika po vijnë njerëz që flasin si motorë e në të vërtetë nuk thonë asgjë”.
“Këshilli artistik të jetë i pavarur nga politika, njerëzit e duhur në vendin e duhur, sepse po vijnë njerëz që s’kanë lidhje me atë punë”.
Ndërkaq, për mos-pranimin në UNESCO, Mikullovci tha se lobimi ka qenë në duar të njerëzve të gabuar.
“Lobimi ka qenë në duar të njerëzve që s’kanë ditë të lobojnë dhe s’kanë ditë anglisht. Pas 12 Qershorit ju tregoj qysh kemi me bo ne”.
Në fund, 3 prioritetet që ka Lëvizja Vetëvendosja për skemat kulturore, Mikullovci tha “Identitet, Profesionalizëm dhe buxhet më të madh”.
als_Latn als_Latn als_Latn als_Latn als_Latn als_Latn als_Latn